cyanic-selkie/wikianc huggingface dataset:
Γάμος αλά ελληνικά 2
Πλοκή
Εν τω μεταξύ, ο Γκας έχει πείσει τον εαυτό του ότι είναι άμεσος απόγονος του Μεγάλου Αλεξάνδρου και θέλει να εγγραφεί σε μια ιστοσελίδα με γενεαλογικά δέντρα για επιβεβαίωση. Κατά την αποστολή των αρχείων της οικογένειάς του, ο Γκας ανακαλύπτει ότι το πιστοποιητικό του γάμου του με την Μαρία δεν υπογράφηκε ποτέ από τον ιερέα, κάτι που τεχνικά ακυρώνει τον γάμο τους. Ο τωρινός ιερέας δεν επιτρέπεται να υπογράψει αυτό το πιστοποιητικό γάμου αλλά συμφωνεί να πραγματοποιήσει μια νέα τελετή. Ο Γκας επιμένει ότι πρέπει να παντρευτεί ξανά με την Μαρία μετά από πενήντα χρόνια αλλά η Μαρία θέλει να της κάνει επίσημη πρόταση γάμου. Ο Γκας αρνείται, εξοργίζοντας την Μαρία, η οποία με την σειρά της αρνείται να προχωρήσει με την τελετή του γάμου. Στο μεταξύ, ενώ η Τούλα και ο Ίαν έχουν βγει ραντεβού για να αναζωπυρώσουν την σχέση τους, η οικογένεια τοyς πιάνει να φιλιούνται στο αυτοκίνητό τους έξω από το σπίτι τους. Ο Γκας εισάγεται στο νοσοκομείο και η Μαρία αρνείται να πάει να τον δει, δηλώνοντας ότι δεν είναι η σύζυγός του. Ο Γκας τότε την παρακαλά να τον παντρευτεί και αυτή την φορά η Μαρία δέχεται.
Η Μαρία θέλει έναν γάμο υπερπαραγωγή και προσλαμβάνει κάποιον για να της σχεδιάσει τον γάμο, ωστόσο αυτός κλείνει το μαγαζί του αφού οι απαιτήσεις της οικογένειας είναι παράλογες. Ολόκληρη η οικογένεια, συμπεριλαμβανομένων και των γονιών του Ίαν, Ρόντνεϊ και Χάριετ, αλλά και του συνεργάτη του Άγγελου, Πάτρικ, επιθυμούν να γίνει πραγματικότητα αυτός ο γάμος. Ο Νικ παροτρύνει τον Άγγελο να πει στους γονείς του, Βούλα και Τάκη, ότι ο Πάτρικ είναι ο σύντροφος του Άγγελου. Ο αδερφός του Γκας, ο Πάνος, φτάνει ως έκπληξη από την Ελλάδα.
Η Πάρις έχει γίνει δεκτή στο Πανεπιστήμιο Νορθουέστερν στο Σικάγο και στο Πανεπιστήμιο της Νέας Υόρκης στη Νέα Υόρκη. Επιλέγει το Πανεπιστήμιο Νορθουέστερν για να ικανοποιήσει τη μητέρα της αλλά η γιαγιά της την πείθει ότι πρέπει να πάει στη Νέα Υόρκη. Η Πάρις ζητάει από τον Μπένετ, ένα αγόρι με το οποίο είναι ερωτευμένη, να τη συνοδεύσει στον χορό των αποφοίτων. Ο Μπένετ είναι και αυτός Έλληνας, με μια επίσης τρελή ελληνική οικογένεια. Ο χορός των αποφοίτων τυχαίνει να είναι το ίδιο βράδυ με τον γάμο του Γκας και της Μαρίας. Η Τούλα λέει στην Πάρις ότι μπορεί να πάει στον χορό εάν πρώτα παρακολουθήσει την τελετή του γάμου. Στον δρόμο προς την εκκλησία, ο Γκας, ο Πάνος και ο Τάκης φτάνουν μεθυσμένοι αφού έχουν πρώτα καταναλώσει αρκετά ποτήρια ούζο. Η Μαρία ξεσπά σε κλάματα αφού βλέπει ότι ο Γκας ενεργεί με ανόητο τρόπο και αισθάνεται ότι αυτός δεν παίρνει σοβαρά τον γάμο. Ο Πάνος λέει στην Μαρία ότι ο Γκας τού έχει εκμυστηρευτεί την αγάπη του για την ίδια και έτσι η τελετή του γάμου συνεχίζεται. Παρακολουθώντας τον Γκας και την Μαρία να ανταλλάσσουν τους όρκους τους, ο Ίαν και η Τούλα ανανεώνουν τους δικούς τους όρκους γάμου σε μια ιδιωτική τελετή. Στον χορό των αποφοίτων, η Πάρις και ο Μπένετ δίνουν το πρώτο τους φίλί ενώ χορεύουν.
Παραγωγή
Σε μια συνέντευξη του 2009 για την ταινία Έρωτας αλά ελληνικά, η Βαρντάλος είχε ερωτηθεί για το αν θα υπάρξει ένα σίκουελ της ρομαντικής ταινίας Γάμος... αλά ελληνικά του 2002. Εκείνη απάντησε πως υπάρχει αυτή η σκέψη στο μυαλό της και ότι είχε αρχίσει να γράφει το σενάριο, υπονοώντας ότι και αυτή η ταινία θα διαδραματίζεται στην Ελλάδα.
Τον Νοέμβριο του 2012, ρωτήθηκε ξανά σε μια συνέντευξη και απάντησε : "«Βασικά, ναι. Και είναι τώρα πραγματικά η σωστή στιγμή για αυτό. Με το πέρας των χρόνων, άκουγα από όλους για το σίκουελ, αλλά και το πώς θα πρέπει να είναι. Ακόμα, και άνθρωποι, στα Starbucks, θα μου λέγανε. "Λοιπόν, άσε με να σου πω μία ιδέα, για το πώς θα πρέπει να είναι. Ε, λοιπόν, εγώ απλά προσπαθώ να πιω τον καφέ μου". Στην πραγματικότητα, ποτέ δεν το σκέφτηκα. Αλλά, εγώ και ο Τζόν (Κόρμπετ), κάναμε από κοινού μία συνέντευξη, και γελάσαμε τόσο πολύ. Αυτό με έκανε να σκέφτώ, ότι τώρα είναι η ώρα. Από την άλλη, μου είπε κι αυτός: "Έλα λοιπόν, γράψε κάτι, εντάξει;" Και τώρα σκέφτομαι ότι όντως θα το κάνω. Έχουμε τόσο καλή χημεία μαζί. Και έχουμε τόσο καλή χημεία επείδη ποτέ δεν το κάναμε. Αυτό θα ήταν καταστροφικό για τη χημεία μιας σκηνής. Πρέπει να είναι σίγουρος ότι οι ηθοποιοί σου δεν το κάνουν εκτός σκηνής. Γιατί, αν δεν το κάνουν, τότε θα το κάνουν μπροστά στην κάμερα»."
Στις 27 Μαΐου 2014, πολλές πηγές από τα μέσα ενημέρωσης ανακοίνωναν ότι ετοιμαζόταν ένα σίκουελ. Η Βαρντάλος, αργότερα, επιβεβαίωσε μέσω Twitter την πληροφορία και ότι έχει ήδη γράψει και το σενάριο της ταινίας. Έτσι, η Universal Pictures ανέλαβε τη διανομή της ταινίας στις ΗΠΑ, στις 11 Νοεμβρίου 2014, και ο Κερκ Τζόουνς ανέλαβε τη σκηνοθεσία, σε σενάριο της Βαρντάλος, η οποία και πρωταγωνίστησε.
Τα γυρίσματα της ταινίας ξεκίνησαν στις 10 Μαΐου 2015 στο Τορόντο και ολοκληρώθηκαν στις 28 Ιουνίου του ίδιου έτους.
Κυκλοφορία
Τον Μάιο του 2015, η Universal ανακοίνωσε την κυκλοφορία της ταινίας στους κινηματογράφους για τις 25 Μαρτίου 2016.
Home media
Η ταινία Γάμος αλα ελληνικά 2 κυκλοφόρησε σε DVD και Blu-ray στις 21 Ιουνίου 2016.
Box office
Η ταινία εισέπραξε $59,7 εκατομμύρια στη Βόρεια Αμερική και $29,2 εκατομμύρια στον υπόλοιπο κόσμο, λαμβάνοντας παγκοσμίως $78,8 εκατομμύρια, με τον προϋπολογισμό της να ανέρχεται στα $18 εκατομμύρια και η ταινία να γίνεται τεράστια επιτυχία.
Στην πρώτη εβδομάδα προβολής, η ταινία εισέπραξε $15 εκατομμύρια από 3.133 κινηματογράφους. Εισέπραξε $7.2 εκατομμύρια την πρώτη ημέρα και $17,9 εκατομμύρια την πρώτη εβδομάδα, τερματίζοντας τρίτη στο Box Office, πίσω από το Batman v Superman: Η αυγή της δικαιοσύνης ($166 εκατομμύρια) και το Zootopia ($24 εκατομμύρια). Τη δεύτερη εβδομάδα προβολής, η ταινία εισέπραξε $11,2 εκατομμύρια (πτώση 37,2%) αλλά παραμένοντας τρίτη, πίσω από τις προαναφερθείσες ταινίες ($51,3 εκατομμύρια η πρώτη και $19,3 εκατομμύρια η δεύτερη ταινία, στην δεύτερη εβδομάδα προβολής).
Πιθανή συνέχεια
Στα τέλη του Ιουνίου 2016, η Βαρντάλος υπονόησε ότι υπάρχει πιθανότητα για τρίτη ταινία, αναφέροντας ότι παρόλο που δεν υπάρχει ακόμα γραπτό σενάριο, η ίδια έχει μια ιδέα για το πώς ενδέχεται να συνεχιστεί η ταινία.
Εξωτερικοί σύνδεσμοι
Κατηγορία:Ταινίες του 2016 Κατηγορία:Αγγλόφωνες ταινίες Κατηγορία:Ελληνόφωνες ταινίες Κατηγορία:Αμερικανικές ταινίες Κατηγορία:Αμερικανικές κωμικές ταινίες Κατηγορία:Αμερικανικές ρομαντικές κωμικές ταινίες Κατηγορία:Ταινίες σίκουελ Κατηγορία:Ταινίες παραγωγής Universal Pictures
Παράταση
Πότε εφαρμόζεται
Στο ποδόσφαιρο ένας αγώνας οδηγείται σε παράταση, όταν από τη διοργάνωση προβλέπεται οπωσδήποτε η ανάδειξη νικητή, π.χ. σε ισόπαλους μονούς αγώνες κυπέλλου. Πάντως, υπάρχουν κάποιες ομοσπονδίες που σε σημαντικές διοργανώσεις δεν έχουν υιοθετήσει την παράταση αλλά τον επαναληπτικό αγώνα.
Επίσης, όταν η πρόκριση κρίνεται σε διπλούς αγώνες και το συνολικό σκορ των δύο αγώνων είναι ισόπαλο. Στις περισσότερες διοργανώσεις αυτό ισχύει όταν στο δεύτερο αγώνα έχουμε το αντίστροφο σκορ του πρώτου (π.χ. 2-1/1-2 ή 2-2/2-2), διότι σε κάθε άλλη περίπτωση συνολικού ισόπαλου σκορ (π.χ. 2-1/0-1 ή 1-1/2-2), στη διαφορά τερμάτων μετράει διαφορετικά το εκτός έδρας γκολ. Όμως, υπάρχουν διοργανώσεις στις οποίες οι ομάδες οδηγούνται σε παράταση όταν το συνολικό σκορ των δυο ματς είναι ισόπαλο, χωρίς να λαμβάνεται υπόψη αν τα γκολ είναι εντός ή εκτός έδρας.
Διάρκεια
Στο ποδόσφαιρο η παράταση ξεκινά αμέσως μετά τη λήξη του αγώνα, αφού υπάρξει διακοπή 10 λεπτών. Διαρκεί 30 λεπτά χωρισμένα σε δύο ημίχρονα των 15 λεπτών. Μεταξύ των δύο ημιχρόνων δεν υπάρχει διακοπή, παρά μόνο για δευτερόλεπτα για να αλλάξουν εστίες οι ομάδες.
Αν μετά την παράταση δεν αναδειχθεί νικητής, ακολουθεί η διαδικασία των πέναλτι. Πριν από το 1970 μετά την ισόπαλη παράταση γινόταν κλήρωση. Για να μη φτάνουν οι ομάδες στα πέναλτι τη δεκαετία του 1990 καθιερώθηκε το χρυσό γκολ και αργότερα το ασημένιο γκολ. Μετά το 2004 επανήλθε ο κανονισμός των πέναλτι.
Η παράταση δεν πρέπει να συγχέεται με τον πρόσθετο χρόνο, τον οποίο κρατάει ο διαιτητής μετά τα 90 λεπτά, για να αναπληρώσει τυχόν καθυστερήσεις που συνέβησαν στη διάρκεια του αγώνα κατά τις αλλαγές ποδοσφαιριστών, τραυματισμούς παικτών, την επαναφορά της μπάλας στον αγωνιστικό χώρο, την εκτέλεση φάουλ κλπ. Ο χρόνος των καθυστερήσεων θεωρείται μέρος του ημιχρόνου που κρατιέται. Πρόσθετος χρόνος μπορεί να κρατηθεί και στο τέλος των 15λεπτων ημιχρόνων της παράτασης εφόσον το κρίνει ο διαιτητής.
Στο μπάσκετ
Στους αγώνες μπάσκετ δεν υπάρχουν ισόπαλα αποτελέσματα. Έτσι σε κάθε ισόπαλο αγώνα ακολουθεί παράταση 5 λεπτών. Σε περίπτωση νέας ισοπαλίας ακολουθεί δεύτερη πεντάλεπτη παράταση και αν χρειαστεί και τρίτη και τέταρτη μέχρι την ανάδειξη νικητή.
Επίσης, περιπτώσεις παράτασης έχουμε σε διοργανώσεις κυπέλλου που γίνονται με σύστημα διπλών αγώνων νοκ-άουτ, όταν το συνολικό σκορ των δύο αγώνων είναι ισόπαλο. Σε αυτές τις περιπτώσεις στις ευρωπαϊκές διοργανώσεις, στους επί μέρους αγώνες δεν υπάρχει παράταση αν το αποτέλεσμα μόνο στον δεύτερο αγώνα είναι ισόπαλο.
Σε άλλα αθλήματα
Η παράταση χρησιμοποιείται σε πολλά ομαδικά σπορ με διαφορετική διάρκεια στο καθένα.
Δείτε επίσης
Κατηγορία:Ορολογία ποδοσφαίρου
Τζορτζ Σμιθ
Εξωτερικοί σύνδεσμοι
Κατηγορία:Αθεϊστές φιλόσοφοι Κατηγορία:Αμερικανοί άθεοι Κατηγορία:Αμερικανοί αναρχικοί Κατηγορία:Ορθολογιστές
Λαζάρους Σαλί
Ο Λαζάρους Σαλί (Lazarus Eitaro Salii, 17 Νοεμβρίου 1936 - 20 Αυγούστου 1988) ήταν πολιτικός από το Παλάου. Υπήρξε πρόεδρος του Παλάου από το 1985 ως το θάνατό του, το 1988.
Πρώτα χρόνια
Γεννήθηκε το 1936. Έκανε ταξίδια στο Νότιο Ειρηνικό και προώθησε την ιδέα για αλλαγή του καθεστώτος του Παλάου, παρατηρώντας τις χώρες που ήταν σε ελεύθερη σύνδεση με τη Νέα Ζηλανδία. Ο ίδιος ήταν επικεφαλής της ενιαίας Επιτροπής για το Μελλοντικό Καθεστώς της Μικρονησίας.
Προεδρία
Στις 25 Οκτωβρίου του 1985 ορκίστηκε πρόεδρος, καθώς νίκησε στις εκλογές του Σεπτεμβρίου τον Αλφόνσο Οϊτερόνγκ. Την περίοδο της προεδρίας του διεξήχθησαν διαδοχικά δημοψηφίσματα στο Παλάου, τα οποία απέτυχαν να θέσουν τέρμα στο καθεστώς εξαρτημένου εδάφους από τις ΗΠΑ.
Θάνατος
Ο Σαλί βρέθηκε νεκρός τον Αύγουστο του 1988, εν μέσω κατηγοριών για δωροδοκία. Θεωρήθηκε ότι αυτοκτόνησε με όπλο, στις 20 Αυγούστου του 1988. Ο προσωπικός συνεργάτης του Σαλί είχε φυλακιστεί αρκετούς μήνες πιο πριν, επειδή είχε πυροβολήσει στην οικία του προέδρου της Βουλής των Αντιπροσώπων. Τον διαδέχθηκε στην προεδρία ο Τόμας Ρεμενγκεσάου.
Εξωτερικοί σύνδεσμοι
Κατηγορία:Πρόεδροι του Παλάου
Δημήτριε Τσίνταρος Μάρκοβιτς
Οικογένεια
Ήταν γιος του συνταγματάρχη Κονσταντίν γιος του Μάρκο Κόστιτς (1777 - 1822) γενάρχης της οικογένειας Τσίντσαρος Μάρκοβιτς με Βλάχικη (Τσίνταρος = Βλάχος) καταγωγή τη Μοσχόπολη και την Οχρίδα. Ο Κόστιτς ήταν υιοθετημένο παιδί της Τομάνια Ομπρένοβιτς κόρη του Αντόνιε Μπογκίσεβιτς και σύζυγος του Γεβρέμ Ομπρένοβιτς. Μητέρα το ήταν η Νέδα Τσίντσαρου Μάρκοβιτς που γεννήθηκε στο Κραγκούγιεβατς και ήταν κόρη του Στόγιαν Ράνκοβιτς αγωνιστής της πρώτης σερβικής εξέγερσης.
Η οικογένεια Τσίνταρου Μάρκοβιτς ήταν στενά συνδεδεμένη με την οικογένεια Ομπρένοβιτς. Ο Δημήτριος πήρε το όνομά του Αγίου Δημητρίου προστάτη των βλάχων της Οχρίδας. Είχε έναν μεγαλύτερο αδελφό τον συνταγματάρχη Μάρκο, διοικητή της χωροφυλακής της Σερβίας και αδελφή την Άνκα παντρεμένη με τον Ίβιτς πρώην Αυστροούγγρο αξιωματικό. Ξάδελφός του ήταν ο Γιάνκο Τσίνταρος Γιάνκοβιτς και προπάππους του ήταν ο Δημήτριος.
Εκπαίδευση
Δημοτικό σχολείο και γυμνάσιο πήγε στο Σάμπατς κι έπειτα έβγαλε το τελευταίο έτος του γυμνασίου στο Βελιγράδι.
Εισήχθη στη σχολή πυροβολικού στις 21 Οκτωβρίου 1865 και αποφοίτησε στις 13 Ιανουαρίου 1870 με τον βαθμό του υπολοχαγού πεζικού. Ως απόφοιτος στάλθηκε με κρατική υποτροφία για στρατιωτική εκπαίδευση στην Πρωσία το 1872 έως το 1873. Στην Πρωσία υπηρέτησε στον 13ο ουλαμό του 1ου συντάγματος ιππικού του Ανοβέρου.
Επιστρέφοντας στη Σερβία διορίστηκε υπασπιστής του πρίγκιπα Μίλαν Ομπρένοβιτς το 1874, έως το 1875 που διορίστηκε διοικητής της φρουράς.
Βιογραφία
Στον πρώτο Σερβοτουρκικό πόλεμο του 1876 συμμετείχε ως διοικητής κι αξιωματικός του γενικού επιτελείου υπηρετώντας στην 1η Ταξιαρχία Μπρανίσεβο. Την παραμονή του πολέμου από τον μόνιμο στρατό ενσωματώθηκε στον εθνικό στρατό. Συμμετείχε στις μάχες της Κνιάζεβτσα, της Reavcima, του Κουρίνοβ, και του Šiljegovcu, όπου τιμήθηκε με επανειλημμένα με παράσημα ανδρείας.
Στον δεύτερο Σερβοτουρκικό και Ρωσοτουρκικό πόλεμο ήταν επικεφαλής του τμήματος Μοράβα. Πήρε μέρος στην πολιορκία της Νις και στη μάχη των οχυρών Σαμόκοβο.
Από τον Νοέμβριο του 1878 ήταν διοικητής της 3ης μοίρας του ιππικού κι έπειτα διοικητής της 4ης μοίρας του ιππικού. Το 1880 υπασπιστής διοικητής του μόνιμου στρατού και από τον Οκτώβριο υπηρετεί στο στρατιωτικό τμήμα ιστορίας του γενικού επιτελείου. Προήχθη στον βαθμό του Ταγματάρχη στις 20 Οκτωβρίου 1882. Από τις 27 Φεβρουάριου 1883 διοικητής της 1ης μοίρας.
Από το 1884 είναι αρχηγός του επιτελείου της περιφέρειας Σουμανδίας. Κατά το ίδιο έτος ως στρατιωτικός απεσταλμένος παρακολούθησε τακτικές του αυστριακού στρατού. Το 1885 διορίστηκε επικεφαλής του τμήματος εσωτερικού επικεφαλής του τμήματος επιχειρήσεων.
Στον Σερβοβουλγαρικό πόλεμο του 1885 συμμετείχε ως διοικητής του 11ου συντάγματος ιππικού. Μετά τον πόλεμο διορίστηκε διοικητής του ιππικού του μόνιμου προσωπικού και καθηγητής στη στρατιωτική ακαδημία.
Προήχθη στον βαθμό του Αντισυνταγματάρχη στις 26 Φεβρουάριου του 1886 και διορίσθηκε διοικητής ταξιαρχίας ιππικού. Προήχθη σε συνταγματάρχη τον Νοέμβριο του 1892 και το 1893 διορίστηκε στη θέση του διοικητή της περιοχής Μοράβα. Τον Δεκέμβριο του 1897 διορίστηκε στη θέση του επικεφαλής του προσωπικού του στρατού.
Ηγήθηκε μιας επιτυχημένης άσκησης στην περιοχή της Νις το 1899, όπου παρουσιάστηκε μια άμυνα και νέες τακτικές άγνωστες στον Σερβικό στρατό. Αυτές οι τακτικές εφαρμόστηκαν στο πρόγραμμα μεταρρύθμισης των ενόπλων δυνάμεων της Σερβίας, η οποία ξεκίνησε από τον βασιλιά του Μίλαν με τον Δημήτριο Τσίντσαρο Μάρκοβιτς και άλλες εξέχοντες στρατιωτικούς. Στις 3 Μαρτίου του 1900 διορίστηκε επίτιμος βοηθός του βασιλιά AΑλέξανδρου Ομπρένοβιτς.
Στις αρχές Ιουνίου 1900 ο πρίγκιπας Μίλαν ορίζει τον Μάρκοβιτς "εν απουσία του αρχηγό του Σερβικού στρατού και αντιπρόσωπό του στον στρατό". Έπειτα διορίστηκε στρατηγός και υποστήριξε δημόσια το βασιλικό ζευγάρι μπροστά στο σώμα των αξιωματικών. Την ίδια χρονιά διορίστηκε αρχηγός του γενικού επιτελείου. Από τον Σεπτέμβριο του 1901 είναι μέλος του ανώτατου στρατιωτικού συμβουλίου. Στρατιωτικός διοικητής ονομάζεται στις 29 Απριλίου 1902, η οποία ήταν η υψηλότερη θέση στον στρατό.
Πολιτικός του βίος
Ο Μάρκοβιτς κατόπιν αιτήματος του βασιλιά Αλέξανδρου Ομπρένοβιτς σχημάτισε κυβέρνηση στις 20 Νοέμβριου 1902, η κυβέρνηση κράτησε συνολικά 7 μήνες μέχρι το πραξικόπημα στις 29 Μαΐου. Ήταν μία από τις πολλές φορές από το 1900 που ο Ομπρένοβιτς του ζήτησε να σχηματίσει κυβέρνηση αλλά ο Μάρκοβιτς αρνούνταν.
Μετά το πραξικόπημα τις 7 Απριλίου 1903 οι εκλογές προγραμματίστηκαν για τις 19 Μαΐου του 1903. Η κυβέρνηση Μάρκοβιτς έλαβε 180.000 ψήφους.
Ο Μάρκοβιτς σκοτώθηκε στο πραξικόπημα της 19ης Μαΐου 1903 όταν πυροβολήθηκε στο κατώφλι του σπιτιού του μπροστά από την οικογένεια του. Θάφτηκε στον τάφο της οικογένειας στο νέο κοιμητήριο στο Βελιγράδι.
Ήταν παντρεμένος με τη Μαρία κόρη του Ίλιγια Μάργκετιτς υπουργός Οικονομικών του Πριγκιπάτου της Σερβίας το 1879 - 1880. Ο Δημήτρης και η Μαρία Τσίντσαρου Μάρκοβιτς είχαν επτά παιδιά, τέσσερις γιους και τρεις κόρες με γνωστότερους τους Μίλαν και Βλαντιμίρ.
Παραπομπές
Κατηγορία:Σέρβοι στρατιωτικοί Κατηγορία:Σέρβοι γερουσιαστές Κατηγορία:Πρωθυπουργοί της Σερβίας Κατηγορία:Σερβοβουλγαρικός πόλεμος του 1885
Α.Ε. Μυκόνου
Η Αθλητική Ένωση Μυκόνου είναι αθλητικός σύλλογος με έδρα το νησί της Μυκόνου. Ιδρυθήκε το 2020 και έχει χρώματα το μπλε, το γαλάζιο και το λευκό. Ως πρώτη έδρα χρησιμοποιεί το Γήπεδο Κόρφου και ως δεύτερη το Γήπεδο Άνω Μεράς.
Το καλοκαίρι του 2020, οι διοικούντες των δύο κυριότερων συλλόγων του νησιού, Α.Ο. Μυκόνου και Α.Σ. Άνω Μερά Μυκόνου, αποφάσισαν τη συγχώνευση των δύο σωματείων, με σκοπό τη δημιουργία μίας πιο ανταγωνιστικής ομάδας που θα διατηρηθεί στις ανώτερες κατηγορίες της χώρας. Ο νέος σύλλογος ονομάστηκε «Αθλητική Ένωση Μυκόνου» (Α.Ε. Μυκόνου) και πήρε τη θέση της Άνω Μεράς στη Γ΄ Εθνική, ενώ δημιουργήθηκε και μία δεύτερη ομάδα (Α.Ε. Μυκόνου Β') που πήρε τη θέση του Α.Ο. Μυκόνου στο τοπικό πρωτάθλημα.
Δημιουργήθηκε και γυναικείο τμήμα ποδοσφαίρου στον νέο σύλλογο, το οποίο πήρε τη θέση της Άνω Μεράς στη Γ' Εθνική κατηγορία.
Εξωτερικοί σύνδεσμοι
Κατηγορία:Αθλητικοί σύλλογοι Μυκόνου Κατηγορία:Ιδρύσεις αθλητικών συλλόγων το 2020 Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 2020 Κατηγορία:Γυναικείες ποδοσφαιρικές ομάδες Ελλάδας
Μίρζα Βαρεσάνοβιτς
Βιογραφικά στοιχεία
Την περίοδο 1996/1997, μετά από εισήγηση του τότε προπονητή του Ολυμπιακού Πειραιά Ντούσαν Μπάγεβιτς, ο Μίρζα Βαρεσάνοβιτς καταλήγει στην ομάδα του Πειραιά. Στον Ολυμπιακό παρέμεινε 2 χρόνια, πετυχαίνοντας 1 γκολ σε 35 εμφανίσεις.
Το καλοκαίρι του 1998, ο Βαρεσάνοβιτς μεταπήδησε στην Τουρκία, για χάρη της Μπούρσασπορ, στην οποία παρέμεινε 2 χρόνια, πετυχαίνοντας 5 γκολ σε 57 εμφανίσεις.
Την περίοδο 2003/2004 επέστρεψε για ακόμη μια φορά στη Σαράγεβο, στην οποία παρέμεινε έναν χρόνο.
Το καλοκαίρι του 2004 αποφάσισε να αποσυρθεί από την ενεργό δράση, και να συνεχίσει στον χώρο του ποδοσφαίρου από τη θέση του προπονητή.
Διεθνείς Συμμετοχές
Ο Μίρζα Βαρεσάνοβιτς ήταν διεθνής με την Εθνική Ομάδα της Βοσνίας Ερζεγοβίνης από το 1996 έως το 2001 πραγματοποιώντας συνολικά 24 εμφανίσεις. Η τελευταία του συμμετοχή με την Εθνική Βοσνίας Ερζεγοβίνης πραγματοποιήθηκε στις 2 Ιουνίου του 2001 εναντίον της Εθνικής Ομάδας της Ισπανίας, υπό τις οδηγίες του τότε προπονητή της Βοσνίας, Μίσο Σμαΐλοβιτς.
Εξωτερικοί σύνδεσμοι
Κατηγορία:Ποδοσφαιριστές Ολυμπιακού Πειραιώς Κατηγορία:Γιουγκοσλάβοι ποδοσφαιριστές Κατηγορία:Βόσνιοι ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Βοσνίας και Ερζεγοβίνης Κατηγορία:Ποδοσφαιριστές Λιγκ 1 Κατηγορία:Ποδοσφαιριστές Μπούρσασπορ Κατηγορία:Ποδοσφαιριστές Αούστρια Βιέννης Κατηγορία:Προπονητές ποδοσφαίρου Βελέζ Μόσταρ Κατηγορία:Ποδοσφαιριστές ΦΚ Σαράγεβο Κατηγορία:Προπονητές ποδοσφαίρου ΦΚ Σαράγεβο Κατηγορία:Ποδοσφαιριστές Ζιροντέν Μπορντό Κατηγορία:Ποδοσφαιριστές Σούπερ Λιγκ Τουρκίας Κατηγορία:Ξένοι ποδοσφαιριστές στην Ελλάδα
2646 Αμπέττι
Ο Αμπέττι (Abetti) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,6. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας. Ο αστεροειδής αυτός πήρε το όνομά του προς τιμή του Ιταλού αστρονόμου Αντόνιο Αμπέττι (1846-1928) και του γιου του, επίσης αστρονόμου, Τζιόρτζιο Αμπέττι (1882-1982) - όπως και ο μικρός κρατήρας Αμπέττι στη Σελήνη.
Φυσικά χαρακτηριστικά
Η μέση διάμετρος του Αμπέττι εκτιμάται σε 22,38 ± 2,1 χιλιόμετρα, ενώ το γεωμετρικό άλβεδό του είναι 0,081 ± 0,017.
Εξωτερικοί σύνδεσμοι-πηγές
Αμπεττι
Ascari (αντιτορπιλικό)
Το Ascari ήταν ένα από τα δεκαεννέα αντιτορπιλικά κλάσης Soldati που ναυπηγήθηκαν για το Ιταλικό Βασιλικό Ναυτικό (Regia Marina) στα τέλη της δεκαετίας του 1930 και στις αρχές της δεκαετίας του 1940. Ολοκληρώθηκε στα μέσα του 1939, όντας το τελευταίο της αρχικής ομάδας σκαφών της κλάσης Soldati.
Περιγραφή
Τα αντιτορπιλικά κλάσης Soldati ήταν ελαφρώς βελτιωμένες εκδοχές της προηγούμενης κλάσης Oriani. Είχαν ολικό μήκος 106,7 m. Το πλάτος τους ήταν 10,15 m και το μέσο βύθισμά τους έφτανε τα 3,15 m, ενώ με πλήρες φορτίο ανέρχονταν σε 4,3 m. Τα Soldati είχαν εκτόπισμα 1830-1850 t (1800-1820 LT) με κανονικό φορτίο και 2450-2550 t (2410-2510 LT) με πλήρες. Το πλήρωμα κατά τη διάρκεια του πολέμου ανερχόταν σε 206 αξιωματικούς υπαξιωματικούς και ναύτες.
Ο κύριος οπλισμός αποτελούνταν από τέσσερα πυροβόλα των 120 mm εγκατεστημένα σε ζεύγη σε δύο πυργίσκους, έναν στην πλώρη μπροστά από την υπερκατασκευή, καθώς και έναν ακόμη στην πρύμνη. Υπήρχε επίσης ένα πυροβόλο των 120 mm που μπορούσε να βάλει βλήματα φωτισμού/κατάδειξης στόχων. Αντιαεροπορική προστασία παρείχαν οκτώ πυροβόλα των 20 mm, ενώ ο οπλισμός συμπληρώνονταν από δύο τρίδυμους τορπιλοσωλήνες των 533 mm εγκατεστημένους στο μέσον του πλοίου. Παρόλο που δεν ήταν εφοδιασμένα με σύστημα σόναρ για ανθυποβρυχιακό πόλεμο, τα πλοία της κλάσης αυτής διέθεταν ζεύγος εκτοξευτών βομβών βυθού. Μπορούσαν επίσης να μεταφέρουν έως και 48 νάρκες.
Εξωτερικοί σύνδεσμοι
Κατηγορία:Αντιτορπιλικά κλάσης Soldati Κατηγορία:Ιταλικά αντιτορπιλικά του Β΄ Παγκοσμίου Πολέμου
Κύπελλο Β΄ κατηγορίας πετοσφαίρισης γυναικών Κύπρου 2015-16
Το Κύπελλο Β΄ κατηγορίας 2015-16 ήταν η 10η έκδοση του Κυπέλλου Β΄ κατηγορίας Κύπρου. Συμμετείχαν οι εννέα ομάδες της Β΄ κατηγορία 2015-16. Νικητής ήταν ο Παφιακός για πρώτη φορά στην ιστορία του.
Α΄ φάση
Στην Α΄ φάση έγινε μονός αγώνας στην έδρα της ομάδας που κληρώθηκε ως γηπεδούχος. Ο πίνακας που ακολουθεί παρουσιάζει το τελικό αποτέλεσμα του αγώνα.
Προημιτελικά
Στην προημιτελική φάση έγιναν μονοί αγώνες στην έδρα της ομάδας που κληρώθηκε ως γηπεδούχος. Ο πίνακας που ακολουθεί παρουσιάζει τα τελικά αποτελέσματα των αγώνων.
Ημιτελικά
Στην ημιτελική φάση έγιναν μονοί αγώνες στην έδρα της ομάδας που κληρώθηκε ως γηπεδούχος. Ο πίνακας που ακολουθεί παρουσιάζει τα τελικά αποτελέσματα των αγώνων.
Τελικός
Στον τελικό προκρίθηκαν ο Παφιακός και ο ΑΠΟΚ. Το παιχνίδι διεξήχθη στις 19 Απριλίου 2016 στο Θεμιστόκλειο Αθλητικό Κέντρο στη Λεμεσό. Νικητής ήταν ο Παφιακός με σκορ 3-1 σετ (23-25, 25-21, 25-21, 25-22).
Πηγές
Κατηγορία:Κύπελλο Β΄ κατηγορίας Κύπρου (πετοσφαίριση γυναικών) Κατηγορία:Πετοσφαίριση το 2015 Κατηγορία:Πετοσφαίριση το 2016
Άγιος Κωνσταντίνος Λαυρεωτικής
thumb|200px|Γενική άποψη του Αγίου Κωνσταντίνου thumb|200px|Το Ορυκτολογικό-Μεταλλευτικό Μουσείο, με τον ανελκυστικό πύργο των ορυχείων να φαίνεται στα δεξιά Ο Άγιος Κωνσταντίνος είναι οικισμός της Ανατολικής Αττικής, στην ευρύτερη περιοχή της Λαυρεωτικής και έδρα κοινότητας η οποία περιλαμβάνει επίσης τον οικισμό Εσπερίδες. Η παλαιότερη ονομασία του οικισμού ήταν Καμάριζα, ονομασία που διατήρησε μέχρι το 1954 οπότε μετονομάστηκε σε Άγιος Κωνσταντίνος. Είναι παραθεριστική και οικιστική ζώνη, ενώ είναι γνωστή και για τους αγώνες ράλι σπριντ που φιλοξενεί. Ανήκει πλέον στον δήμο Λαυρεωτικής παρόλο που από  το 1946 είχε αποσπαστεί και αποτελέσει ξεχωριστή κοινότητα, αρχικά με την ονομασία κοινότητα Καμάριζας. Ο πληθυσμός της κοινότητας Αγίου Κωνσταντίνου είναι 687 κάτοικοι σύμφωνα με την απογραφή του 2001. Η τοπική κοινότητα είναι χαρακτηρισμένη ως αγροτικός πεδινός οικισμός, με έκταση 10,508 χμ² (2011).
Μέσα και γύρω από τον Άγιο Κωνσταντίνο βρίσκονται τέσσερα ορυχεία, τα Σερπιέρι, Κριστιάνα, Υλαρίων και Ζαν-Μπατίστ, τα οποία όλα συνδέονται μεταξύ τους. Κατά τη αρχαιότητα, η περιοχή ήταν γνωστή ως Μαρώνεια. Το κοίτασμα αργύρου στην περιοχή ανακαλύφθηκε το 483 π.Χ. και ήταν πολύ πλούσιο. Τα αρχαία ορυχεία άρχισαν να επαναλειτουργούν την δεκαετία του 1860, όταν να κατάλοιπα των αρχαίων ορυχεία χρησιμοποιήθηκαν για την εξαγωγή αργυρούχου μολύβδου από την ιταλογαλλική εταιρία Roux Serpieri - Fressynet C.E. Το 1869 κατασκευάστηκε σιδηρόδρομος που ένωνε τα ορυχεία με το λιμάνι του Λαυρίου. Στη συνέχεια η κυριότητα της εκμετάλλευσης των ορυχείων πέρασε στη γαλλική εταιρία (Compagnie Francaise des Mines du Laurium). Το κτίριο που στέγαζε τις μηχανές του ορυχείου Σερπιέρι και ο ανελκυστικός πύργος 1 από το 1975 έχουν μετατραπεί σε μεταλλευτικό-ορυκτολογικό μουσείο το οποίο πέρα από τα μηχανήματα στεγάζει και ορυκτά που εξορύχτηκαν από τα ορυχεία.
Στην περιοχή βρίσκεται και το σπήλαιο του Κίτσου με παλαιοντολογικά ευρήματα.
Πληθυσμός
(σε παρένθεση ο πληθυσμός της τοπικής κοινότητας)
Πηγές
Κατηγορία:Χωριά του νομού Αττικής Κατηγορία:Δήμος Λαυρεωτικής Κατηγορία:Κοινότητες του νομού Αττικής
Lockheed P-3 Orion
Το Lockheed P-3 Orion είναι αεροσκάφος ναυτικής συνεργασίας (ΑΦΝΣ) που χρησιμοποιείται από πολλές αεροπορίες σε όλο τον κόσμο, κυρίως σε ρόλους ναυτικής περιπολίας (maritime patrol), αναγνώρισης (reconnaissance) και ανθυποβρυχιακού πολέμου (anti-submarine warfare).
Σχεδίαση
Το P-3 Orion (αρχική ονομασία P3V), βασίζεται στο Lockheed L-188 Electra, το οποίο είχε περιορισμένη επιτυχία σαν turboprop επιβατηγό αεροσκάφος, έχοντας να αντιμετωπίσει τον συνεχώς αυξανόμενο ανταγωνισμό των αεροσκαφών τζετ. Εισήλθε σε υπηρεσία ως αντικαταστάτης του μεταπολεμικού P-2 Neptune. Οι τέσσερις κινητήρες turboprop του Orion του δίνουν ταχύτητα συγκρίσιμη με αυτή των γρήγορων ελικοφόρων μαχητικών ή ακόμα και κάποιων τουρμποφάν τζετ, όπως του A-10. Τα περισσότερα παρόμοια περιπολικά αεροσκάφη υιοθέτησαν τη σχεδίαση του Orion, συμπεριλαμβανομένου και του αντίστοιχου Σοβιετικού. Ανταγωνιστές του P-3 είναι το Βρετανικό Nimrod, το οποίο βασίζεται στο επιβατηγό Comet, καθώς και το Γαλλικό Breguet Atlantique. Η εμπειρία που αποκομίστηκε από το P-3 βοήθησε στη εξέλιξη του S-3 Viking, ανθυποβρυχιακού αεροσκάφους που επιχειρεί συνήθως από αεροπλανοφόρα.
Το P-3 έχει ένα εσωτερικό χώρο βομβών στο μπροστινό μέρος της ατράκτου, καθώς και πυλώνες στις πτέρυγες που μπορούν να μεταφέρουν πυραύλους όπως ο AGM-84 Harpoon. Η χαρακτηριστική μακριά απόληξη της ουράς περιέχει τον Ανιχνευτή Μαγνητικών Ανωμαλιών (Magnetic Anomaly Detector – MAD). Ηχοσημαντήρες μπορούν να ριφθούν είτε από εξωτερικά αναρτημένους φορείς είτε από το εσωτερικό της ατράκτου.
Η πρώτη έκδοση παραγωγής, με τον κωδικό P3V-1, πέταξε για πρώτη φορά στις 15 Απριλίου 1961, όμως μέχρι τις πρώτες παραγγελίες το 1962 μετονομάστηκε σε P-3. Οι χρωματικές παραλλαγές επίσης άλλαξαν από το μεταπολεμικό μπλε σε άσπρο και γκρι τη δεκαετία του 1960 και χαμηλής ορατότητας γκρι τη δεκαετία του 1980.
Με τα χρόνια εξελίχθηκαν πολλές παραλλαγές του αεροσκάφους. Η τεχνολογία του P-3 είναι παρόμοια με αυτή του μεγαλύτερου, πιο αργού και πολύ επιτυχημένου μεταγωγικού C-130 Hercules. Παρόμοιες εκδόσεις εξελίχθηκαν για παρακολούθηση ανεμοστρόβιλων και εναέρια παρακολούθηση χρησιμοποιώντας το ιπτάμενο ραντάρ του E-2 Hawkeye. Παρότι οι επιδόσεις του ήταν καλύτερες, το P-3 δεν μετατράπηκε σε πλατφόρμα επίθεσης ακριβείας στόχων εδάφους ή αεροσκάφος εναέριου εφοδιασμού, ούτε επιχείρησε προσγείωση σε αεροπλανοφόρο όπως το C-130. Το P-3 Orion χρησιμοποιήθηκε όμως από τη NASA ως υποτροχιακή ερευνητική πλατφόρμα γεω-επιστημών. Γνωστό με την ονομασία NASA 426 το αεροσκάφος επιχειρεί από τις αεροπορικές εγκαταστάσεις Wallops του Goddard Space Flight Center's. right|thumb|Διάγραμμα του P-3 Orion
Σε πολλές αποστολές ο ένας κινητήρας συχνά σβήνει (συνήθως ο κινητήρας νούμερο ένα, ο αριστερός εξωτερικός κινητήρας) για να παραταθεί ο χρόνος παραμονής στο θέατρο επιχειρήσεων (και η ακτίνα δράσης σε χαμηλό ύψος) εξοικονομώντας καύσιμα. Σε ορισμένες περιπτώσεις μπορεί να είναι σβηστοί και οι δύο εξωτερικοί κινητήρες, πάντα σε συνάρτηση με το βάρος του αεροσκάφους, τον καιρό και την ποσότητα καυσίμου. Κάποιες περιπολίες μπορεί να διαρκέσουν και 10 ώρες, και χρησιμοποιούνται περισσότεροι πιλότοι και πλήρωμα. Το ρεκόρ για την μακρύτερη πτήση από αεροσκάφος P-3 είναι 21,5 ώρες, που το κατέχει η 5η μοίρα της Αεροπορίας της Νέας Ζηλανδίας από το 1972.
Το P-3 πρόκειται να αντικατασταθεί μεταξύ του 2010 – 2013 από το P-8 Poseidon, το οποίο βασίζεται στο επιβατηγό Boeing 737, έχοντας συμπληρώσει τουλάχιστον 50 χρόνια υπηρεσίας.
Κατανομή μελών πληρώματος
right|thumb|P-3B Orion του Ελληνικού Πολεμικού Ναυτικού right|thumb|Σχηματισμός δύο P-3B Orion του Ελληνικού Πολεμικού Ναυτικού Δέκα με δώδεκα μέλη πλήρωμα (σε Αμερικάνικη υπηρεσία).
Εκδόσεις
thumb|Το διαμέρισμα βομβών του P-3 right|thumb|P-3B Orion του Ελληνικού Πολεμικού Ναυτικού right|thumb|P-3C Orion thumb|P-3B right|thumb|P-3B Orion του Ελληνικού Πολεμικού Ναυτικού right|thumb|P-3B Orion του Ελληνικού Πολεμικού Ναυτικού right|thumb|Το πιλοτήριο ενος P-3B του Ελληνικού Πολεμικού Ναυτικού
Το P-3 Orion σε Ελληνική υπηρεσία
right|thumb|P-3B Orion του Ελληνικού Πολεμικού Ναυτικού Το Ελληνικό Πολεμικό Ναυτικό προκειμένου να αντιμετωπίσει τις μειωμένες επιχειρησιακές δυνατότητες των υπέργηρων αεροσκαφών HU -16B Albatross αποφάσισε την αντικατάσταση τους με αεροσκάφη ναυτικής συνεργασίας Lockheed P -3B Orion. Το 1994 η Ελληνική κυβέρνηση υπέγραψε συμφωνία με τις ΗΠΑ για τη προμήθεια έξι P -3B TACNAVMOD για επιχειρησιακή χρησιμοποίηση, τεσσάρων P -3A για υποστήριξη με ανταλλακτικά και ένα πακέτο εκπαιδεύσεως. Η εκπαίδευση άρχισε τον Ιανουάριο του 1996 και ολοκληρώθηκε τον Ιούνιο του 1997. Το πρώτο αεροσκάφος έφθασε στην Ελλάδα το Μάιο του 1996 ενώ η παραλαβή τελικά ολοκληρώθηκε τον Δεκέμβριο του 1997 με την άφιξη στην Ελλάδα και του έκτου αεροσκάφους. Και τα έξι αεροσκάφη ανήκουν επιχειρησιακά στην 353 Μοίρα Ναυτικής Συνεργασίας (353 ΜΝΑΣ) που εδρεύει στο στρατιωτικό αεροδρόμιο της Ελευσίνας.
Εξωτερικοί σύνδεσμοι
Κατηγορία:Αεροσκάφη του Πολεμικού Ναυτικού Κατηγορία:Αεροσκάφη της Ελληνικής Πολεμικής Αεροπορίας Κατηγορία:Αεροσκάφη ναυτικής συνεργασίας P-3 Κατηγορία:Εμβολοκινητήρια στρατιωτικά αεροσκάφη
Έιναρ Χάνσεν
Ο Έιναρ Χάνσεν (γεννήθηκε 2 Απριλίου) είναι διεθνής ποδοσφαιριστής από τις Νήσους Φερόες που παίζει στην B68 Τόφτιρ. Αγωνίζεται στη θέση του μέσου.
Ξεκίνησε την καριέρα του από την ΝΣΙ Ρούναβικ, με την οποία αγωνίστηκε από το 2004 έως το 2011. Το 2011 μετεγγράφηκε στην B68 Τόφτιρ. Από το 2007 είναι διεθνής με την Εθνική Νήσων Φερόε μετρώντας στο ενεργητικό του 12 συμμετοχές.
Εξωτερικοί σύνδεσμοι
Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Νήσων Φερόε Κατηγορία:Ποδοσφαιριστές των Νήσων Φερόε Κατηγορία:Ποδοσφαιριστές ΝΣΙ Ρούναβικ Κατηγορία:Ποδοσφαιριστές Β68 Τόφτιρ
Χαρίλαος Αλετράς
Ο Χαρίλαος Αλετράς (1891 - 4 Μαρτίου 1964) του Γεωργίου, ήταν Έλληνας βουλευτής.
Βιογραφία
Σπούδασε νομικά και εργάστηκε ως δικηγόρος.Παντρεύτηκε τη Λαμπρινή Κολομβα Αλετρα.
Αρχικά πολιτεύτηκε χωρίς να επιτυχία με την Ένωση Φιλελευθέρων στις εκλογές του 1926 (έλαβε 700 ψήφους). Εξελέγη βουλευτής στην Αιτωλοακαρνανία το 1946. Το 1947 προσχώρησε στο Νέον Κόμμα του Μαρκεζίνη.
Απεβίωσε στις 4 Μαρτίου 1964 σε ηλικία 73 ετών και κηδεύτηκε στο Μεσολόγγι.
Παραπομπές
Κατηγορία:Βουλευτές Αιτωλοακαρνανίας Κατηγορία:Βουλευτές εκλεγμένοι με το Λαϊκό Κόμμα
Χαρούο Ρεμελίκ
Πρώτα χρόνια
Γεννήθηκε την 1η Ιουνίου του 1933 στο Μπελάου (σημερινό Παλάου). Η καταγωγή του ήταν μίγμα από κατοίκους του Παλάου και της Ιαπωνίας.
Προεδρία
Έγινε πρώτος πρόεδρος του Παλάου, στις 2 Μαρτίου του 1981. Τότε η χώρα ονομαζόταν ακόμα Μπελάου.
Θάνατος
Ο Ρεμελίκ δολοφονήθηκε στις 30 Ιουνίου 1985, καθώς επέστρεφε με το αυτοκίνητό του στην Κορόρ, μετά τα μεσάνυχτα. Οι δράστες, σύμφωνα με τις περιγραφές, ήταν κάτι σαν συμμορία. Ο φόνος έγινε λίγο πριν εκφράσει δημοσίως την υποστήριξή του σε ένα Σύνταγμα για αποπυρηνικοποίηση του Μπελάου. Η δολοφονία του αποδόθηκε κατά ένα μέρος στο δίκτυο μηχανορραφιών που κρύβονταν πίσω από τη συμφωνία ελεύθερης σύνδεσης του Παλάου με τις ΗΠΑ και εν μέρει στους εσωτερικούς αγώνες για την εξουσία. Θάφτηκε στο Πελελίου, ιδιαίτερη πατρίδα του.Τον διαδέχθηκε στην προεδρία ο Τόμας Ρεμενγκεσάου. Για τη δολοφονία του Ρεμελίκ κατηγορήθηκαν 3 άτομα, τα οποία όμως αθωώθηκαν αργότερα.
Παραπομπές
Κατηγορία:Πρόεδροι του Παλάου
Χάουαρντ Γκάρντνερ
Ο Χάουαρντ Γκάρντνερ θεωρείται «ο πατέρας» της θεωρίας της πολλαπλής νοημοσύνης, μία θεωρία η οποία άλλαξε τον χάρτη της εκπαίδευσης σε παγκόσμιο επίπεδο. Είναι αμερικανός ερευνητής, καθηγητής Ιατρικής και Νευρολογίας στην Ιατρική Σχολή του Πανεπιστημίου της Βοστόνης, καθηγητής μάθησης στο Πανεπιστήμιο του Χάρβαρντ, γνωστικός και αναπτυξιακός ψυχολόγος. Ο Γκάρντνερ διατύπωσε αυτή τη θεωρία ύστερα από έρευνες που διεξήγαγε πάνω στη γνωστική ψυχολογία, ψυχομετρία, νευρολογία, φυσιολογία και ανθρωπολογία. Η σημαντικότερη επιτυχία του συνίσταται στο ότι διαφοροποιείται από τις παραδοσιακές αντιλήψεις της νοημοσύνης και τα ψυχομετρικά τεστ που ποσοτικοποιούν τη νοημοσύνη προτείνοντας ποιοτικές προσεγγίσεις.
Παιδική ηλικία-Σπουδές
Ο Γκάρντνερ γεννήθηκε στο Σκράντον της Πενσυλβάνιας στις 11 Ιουλίου 1943 από γονείς πρόσφυγες που έφθασαν στις ΗΠΑ από τη ναζιστική Γερμανία. Σε μικρή ηλικία ήταν άριστος πιανίστας και σκεφτόταν να κάνει καριέρα στη μουσική. Οι γονείς του ήθελαν να φοιτήσει σε ακαδημία της Μασαχουσέτης ωστόσο αυτός προτίμησε να φοιτήσει σε προπαρασκευαστικό σχολείο της Πενσυλβάνιας. Το 1961 ξεκινάει ιστορικές σπουδές στο Χάρβαρντ. Η γνωριμία του όμως με τον ψυχολόγο Έρικ Έρικσον και η καταλυτική επιρροή που αυτός άσκησε πάνω του τον οδήγησαν να σπουδάσει κοινωνικές σχέσεις, ένα αντικείμενο που περιελάμβανε ψυχολογία, ανθρωπολογία και κοινωνιολογία. Αποφοιτά το 1965 και μετά από ένα χρόνο σπουδάζει φιλοσοφία και κοινωνιολογία στην Σχολή Οικονομικών του Λονδίνου.
Το 1967, ο Γκάρντνερ έγινε μέλος της ερευνητικής ομάδας στο Project Zero, ένα ερευνητικό κέντρο για τη γνωστική ανάπτυξη της Παιδαγωγικής Σχολής του Πανεπιστημίου του Χάρβαρντ. Κατά τη διάρκεια του προγράμματος αυτού μελετώντας άτομα που υπέφεραν από κάποιο είδος εγκεφαλικής βλάβης διαπίστωσε ότι κάθε νοημοσύνη εδράζει σε διαφορετικά σημεία του εγκεφάλου και σε περίπτωση βλάβης, οι υπόλοιπες νοημοσύνες ενδέχεται να μείνουν ανεπηρέαστες. Για παράδειγμα, κάποιος που έχει χάσει την ικανότητα να διαβάζει λέξεις μπορεί ωστόσο να διαβάζει αριθμούς. Οι έρευνες αυτές τον οδήγησαν να γράψει το βιβλίο Ο κατεστραμμένος νους το οποίο θα μπορούσε να θεωρηθεί ως ο πρόδρομος της θεωρίας της πολλαπλής νοημοσύνης. Το 1979, ο Γκάρντνερ έλαβε μια μεγάλη χρηματοδότηση από το ίδρυμα Bernard Van Leer στη Δανία, προκειμένου ένα υλοποιήσει ένα πρότζεκτ πάνω στο Ανθρώπινο Δυναμικό. ΄Υστερα από 4 χρόνια έρευνας διατύπωσε τη θεωρία της πολλαπλής νοημοσύνης το 1984 στο πρώτο του βιβλίο Τα πλαίσια του νου. Από το 1972 έως το 2000 ήταν διευθυντής του Project Zero. Από το 1995 εργάζεται στο Πρόγραμμα GoodWork Project το οποίο μελετάει τις εμπειρίες διαφόρων ατόμων από διαφορετικούς επαγγελματικούς τομείς. Το ερευνητικό αυτό πρόγραμμα ενέπνευσε το βιβλίο του Ηγετικές Προσωπικότητες: Μια ανατομία της Ηγεσίας. Ο Γκάρντνερ μελέτησε επίσης και το θέμα της δημιουργικότητας. Το 1982 δημοσιεύσε το βιβλίο Η Τέχνη, ο Νους και ο Εγκέφαλος: μια Γνωστική Προσέγγιση της Δημιουργικότητας, το 1993 το βιβλίο Δημιουργώντας Μυαλά και το 1994 το βιβλίο Αλλάζοντας τον κόσμο: Ένα πλαίσιο για τη μελέτη της δημιουργικότητας. Το 2000 ο Γκάρντνερ μαζί με τους συναδέλφους του ίδρυσαν το μεταπτυχιακό πρόγραμμα «Νους, Εγκέφαλος και Εκπαίδευση». Το εν λόγω προγράμμα θεωρήθηκε πολύ πρωτοποριακό και πολλά πανεπιστήμια σε όλο τον κόσμο έχουν αναπτύξει παρόμοια μεταπτυχιακά. Στο πρόσφατο βιβλίο του Πέντε Μυαλά για το Μέλλον αναλύει πέντε γνωστικές ικανότητες που πρέπει να λαμβάνουν υπόψη τους όσοι ασχολούνται με την εκπαιδευτική πολιτική. Ο Γκάρντνερ έχει γράψει 30 βιβλία και πάνω από 500 άρθρα. Έχει τιμηθεί με περισσότερα από 20 διεθνή βραβεία. Συγκαταλέγεται ανάμεσα στους 100 διανοούμενους του κόσμου. Πολλοί ερευνητές και εκπαιδευτικοί από το νηπιαγωγείο μέχρι το πανεπιστήμιο έχουν εφαρμόσει και εμπλουτίσει την θεωρία του.
Έννοια της νοημοσύνης
Ο Γκάρντνερ επαναπροσδιορίζει και διευρύνει την έννοια της νοημοσύνης. Η νοημοσύνη, δεν είναι μία μοναδική και ενιαία οντότητα, αλλά αποτελείται από ξεχωριστές και ανεξάρτητες μονάδες. Κάθε άτομο έχει ένα συνδυασμό των εννέα ή και περισσοτέρων ειδών νοημοσύνης και μπορεί να τις αναπτύξει σε επαρκές επίπεδο. Η νοημοσύνη αποτελεί ένα πολυδιάστατο χαρακτηριστικό, το οποίο συνδέεται με ψυχοσωματικούς και περιβαλλοντικούς παράγοντες. Είναι η βιοψυχολογική ικανότητα να επεξεργαζόμαστε πληροφορίες τις οποίες μπορούμε να χρησιμοποιήσουμε σε ένα πολιτισμικό χώρο ώστε να λυθούν προβλήματα ή να δημιουργηθούν προϊόντα τα οποία έχουν αξία σε μια κουλτούρα.
Ο Γκάρντνερ υποστηρίζει ότι το άτομο διαμορφώνει το μοναδικό γνωστικό προφίλ του χάρη στην ύπαρξη των πολλαπλών τύπων ευφυΐας. Αρχικά, ο Γκάρντνερ είχε ξεχωρίσει επτά είδη νοημοσύνης: γλωσσική-λεκτική, λογική-μαθηματική, οπτική-χωρική, σωματική-κιναισθητική, μουσική-ρυθμική, ενδοπροσωπική, διαπροσωπική. Σε επόμενα βιβλία του πρόσθεσε άλλες δύο φτάνοντας τις εννέα, την φυσιογνωστική, και την υπαρξιακή-φιλοσοφική. Ο Γκάρντνερ κατακρίνει τα εκπαιδευτικά συστήματα που διαχρονικά δίνουν έμφαση μόνο στην γλωσσικές και λογικομαθηματικές δεξιότητες οι οποίες ενεργοποιούν μόνο το αριστερό ημισφαίριο του εγκεφάλου και δεν ευνοείται έτσι η ανάπτυξη άλλων δυνατοτήτων και ιδιαίτερων κλίσεων των μαθητών. Σύμφωνα με τον Γκάρντνερ η προσωπική και εξατομικευμένη μάθηση είναι η καλύτερη, διότι, κάθε παιδί μαθαίνει με το δικό του ρυθμό και τις δικές του δυνατότητες. Για τον Γκάρντνερ ο σκοπός του σχολείου θα έπρεπε να είναι να αναπτύσσει όλους τους τύπους νοημοσύνης και να βοηθήσει έτσι τον κόσμο να φτάσει στο ζενίθ των δυνατοτήτων του και να ανακαλύψει τα πραγματικά του ταλέντα.
Εξωτερικοί σύνδεσμοι
Κατηγορία:Αμερικανοί ψυχολόγοι Κατηγορία:Αμερικανοί παιδαγωγοί
Επιτροπή Διερεύνησης Ατυχημάτων και Ασφάλειας Πτήσεων
Η Επιτροπή Διερεύνησης Ατυχημάτων και Ασφάλειας Πτήσεων (ΕΔΑΑΠ) είναι το αρμόδιο όργανο για την διερεύνηση αεροπορικών ατυχημάτων στην Ελλάδα.
Η έδρα της βρίσκεται στη Νέα Φιλαδέλφεια. Προηγουμένως έδρευε στο κτίριο 221 της πρώην Αμερικανικής Βάσης του Ελληνικού, ενώ διατηρεί γραφείο στο Κτίριο 11 του Διεθνούς Αερολιμένα Αθηνών «Ελευθέριος Βενιζέλος». Η επιτροπή υπάγεται στο Υπουργείο Υποδομών και Μεταφορών.
Ιστορικό
Το 1944 υπογράφηκε στο Σικάγο η Σύμβαση για τη Διεθνή Πολιτική Αεροπορία, που συνέστησε τον Διεθνή Οργανισμό Πολιτικής Αεροπορίας και έθεσε τις βάσεις για τη διερεύνηση αεροπορικών ατυχημάτων. Η Ελλάδα υπέγραψε τη συνθήκη και προχώρησε στην κύρωσή της το 1947. Στην αρχή, υπεύθυνη για τυχόν έρευνες ήταν η Υπηρεσία Πολιτικής Αεροπορίας. Εννέα έτη αργότερα, με σχετικό βασιλικό διάταγμα, συγκροτήθηκε η «Ανακριτική Επιτροπή Αεροπορικών Ατυχημάτων» (ΑΕΑΑ) και το «Συμβούλιο Ερεύνης Αεροπορικών Ατυχημάτων» (ΣΕΑΑ). Την ΑΕΑΑ στελέχωναν υπάλληλοι της ΥΠΑ ή αξιωματικοί της (τότε) Ελληνικής Βασιλικής Αεροπορίας (ΕΒΑ). Η ΑΕΑΑ διερευνούσε το συμβάν και εξέδιδε πόρισμα το οποίο υπέβαλε στην Υπηρεσία Πολιτικής Αεροπορίας. Το επταμελές και ανεξάρτητο από την ΥΠΑ και ΕΒΑ ΣΕΑΑ γνωμοδοτούσε αιτιολογημένα για τα αίτια και τις συνθήκες κάτω από τις οποίες συνέβη το ατύχημα, για υφιστάμενη τυχόν υπαιτιότητα καθώς και για τον βαθμό ευθύνης των υπαιτίων.
Το 1963, η ΑΕΑΑ μετονομάστηκε σε «Επιτροπή Διερεύνησης Αεροπορικών Ατυχημάτων» (ΕΔΑΑ), ενώ το 1968 η πλήρης ευθύνη έρευνας, εξακρίβωσης αιτιών και έκδοσης πορίσματος επανήλθε στα χέρια της ΥΠΑ, χωρίς όμως να υπάρχει ρητή αναφορά στον καταλογισμό ευθυνών. Το 1988, οι αρμοδιότητες της ΥΠΑ μεταβλήθηκαν: ήταν πλέον υπεύθυνη μόνο για την διεξαγωγή ένορκης προανάκρισης και την σύνταξη έκθεσης την οποία θα απέστελλε σε Ανακριτικό Συμβούλιο Αεροπορικών Ατυχημάτων (ΑΣΑΑ). Το ΑΣΑΑ ιδρύθηκε το 1997 (επταμελές και ανεξάρτητο από την ΥΠΑ, όπως το παλαιότερο ΣΕΑΑ) που με βάση τα στοιχεία της προανάκρισης, εξέδιδε πόρισμα για τα αίτια και τις συνθήκες κάτω από τις οποίες συνέβη το ατύχημα.
Σταυροφορία των παιδιών
thumb|200px|Η Σταυροφορία των παιδιών. Πίνακας του [[Γκυστάβ Ντορέ|Γκουστάβ Ντορέ, 19ος αιώνας.]] Η Σταυροφορία των παιδιών έγινε την άνοιξη του 1212, όταν χιλιάδες παιδιά από τη Γερμανία και τη Γαλλία ξεκίνησαν να μεταβούν στους Αγίους Τόπους.
Επιτροπή Διερεύνησης Ατυχημάτων και Ασφάλειας Πτήσεων
Ιστορικό
Το 1994 η Ευρωπαϊκή Κοινότητα εξέδωσε την Οδηγία 94/56 για την «Θέσπιση των βασικών αρχών που διέπουν τις έρευνες ατυχημάτων και συμβάντων της Πολιτικής Αεροπορίας», στην οποία υπογραμμίζεται η ανάγκη θέσπισης οργανισμού ή οργάνου διερεύνησης αεροπορικών ατυχημάτων «λειτουργικά ανεξάρτητου από τις εθνικές αεροπορικές αρχές τις υπεύθυνες για την πλοϊμότητα, την πιστοποίηση, τη διεξαγωγή πτήσεων, τη συντήρηση, τη χορήγηση αδειών, τον έλεγχο εναέριας κυκλοφορίας ή την εκμετάλλευση αερολιμένων και γενικά από κάθε τρίτο του οποίου τα συμφέροντα θα μπορούσαν να έλθουν σε σύγκρουση με την αποστολή που ανατέθηκε στον εν λόγων οργανισμό ή όργανο». Η εφαρμογή της Οδηγίας έγινε με τον νόμο 2912/2001, βάσει του οποίου συστήθηκε η Επιτροπή Διερεύνησης Αεροπορικών Ατυχημάτων & Ασφάλειας Πτήσεων (ΕΔΑΑΠ), η οποία είναι ανεξάρτητη, όπως προβλέπεται, από τις εθνικές αεροπορικές Αρχές (ΥΠΑ, υπηρεσίες εκμετάλλευσης αερολιμένων κ.α.). Πλέον, ισχύει ο Κανονισμός της Ευρωπαϊκής Ένωσης 996/2010.
Σταυροφορία των παιδιών
Η πορεία του γερμανικού τάγματος
Ο Νίκολαους, ένας πολύ νεαρός από την Κολωνία και αρχηγός του γερμανικού τάγματος, ισχυριζόταν ότι κάποιος άγνωστος, που κατά τη γνώμη του ήταν ο ίδιος ο Ιησούς, του έδωσε την εντολή να πάει στους Αγίους Τόπους. Του είχε υποσχεθεί μάλιστα, ότι στον δρόμο του δεν θα έβρισκε κανένα εμπόδιο. Ακόμα και η Μεσόγειος θα άνοιγε δρόμο για να περάσει.
Επιτροπή Διερεύνησης Ατυχημάτων και Ασφάλειας Πτήσεων
Ιστορικό
Το πρόγραμμα 06.1039.006 «Ποιότητα, Ασφάλεια και Οικονομική Προσιτότητα Μεταφορών» του Υπουργείου Υποδομών και Μεταφορών, που συμπεριλήφθηκε στον Προϋπολογισμό Επιδόσεων για το 2022 (Νοέμβριος 2021) προέβλεψε την συγχώνευση της Επιτροπής Διερεύνησης Ατυχημάτων και Ασφάλειας Πτήσεων (ΕΔΑΑΠ) με την Επιτροπή Διερεύνησης Σιδηροδρομικών Ατυχημάτων και Συμβάντων (ΕΔΙΣΑΣ), πράγμα που πραγματοποιήθηκε με την ψήφιση του νόμου 5014/2023.
Σταυροφορία των παιδιών
Η πορεία του γερμανικού τάγματος
Στο τάγμα των Γερμανών πήραν μέρος 20.000 οπαδοί, μικρά παιδιά και νεολαία ως επί το πλείστον, αλλά και ενήλικες και γέροι. Στην πορεία τους πέρασαν κατά μήκος του Ρήνου από τις πόλεις Μάιντς, Βορμς, Σπάιερ και το Στρασβούργο. Επειδή δεν διέθεταν τρόφιμα, ήταν αναγκασμένοι να ζητιανεύουν. Οι κάτοικοι όμως δεν είχαν να τους δώσουν τίποτα, αφού όλοι πεινούσαν λόγω του υγρού χειμώνα που είχε περάσει και της ξηρασίας που ακολούθησε την άνοιξη. Όποιον έπιαναν να κλέβει τον τιμωρούσαν σκληρά ή τον σκότωναν. Έτσι τα παιδιά έφτασαν ταλαιπωρημένα και πεινασμένα στις Άλπεις, και τις διέσχισαν στο βουνό Μοντενίσιο τον χειμώνα του 1212, όπου και πέθαναν τα μισά σχεδόν από τις κακουχίες.
Τελικά, σχεδόν 7.000 παιδάκια κατόρθωσαν να βγουν στη Μεσόγειο, ενώ αρχηγός τους ήταν ακόμα ο Νίκολαους. Εκεί όμως, φτάνοντας στη Γένοβα συνειδητοποίησαν ότι το θαύμα με τα νερά της Μεσογείου ήταν αδύνατο να γίνει. Πολλά από τα παιδιά τότε απογοητεύθηκαν και αποφάσισαν να γυρίσουν πίσω. Στον δρόμο του γυρισμού τα περισσότερα αρρώστησαν και πέθαναν από την πείνα ή σκοτώθηκαν από ληστές.
Επιτροπή Διερεύνησης Ατυχημάτων και Ασφάλειας Πτήσεων
Οργανωτική δομή
Η Επιτροπή εποπτεύεται από τον Υπουργό Υποδομών & Μεταφορών. Η σύνθεσή της είναι πενταμελής: αποτελείται από τον Πρόεδρο (μόνιμο δημόσιο υπάλληλο) και τέσσερα μέλη, που διορίζονται με απόφαση του αρμόδιου υπουργού για πενταετή θητεία, χωρίς όριο ανανέωσης. Στην επιτροπή υπάγεται η Μονάδα Διερεύνησης Αεροπορικών Ατυχημάτων και Συμβάντων, που απαρτίζεται από μόνιμους ερευνητές.
Σταυροφορία των παιδιών
Η πορεία του γερμανικού τάγματος
Ο Νίκολαους όμως δεν απογοητεύτηκε και συνέχισε την πορεία του. Συνοδευόμενος από μερικές χιλιάδες οπαδούς του έφτασε στην Πίζα. Εκεί μερικές εκατοντάδες παιδιά επιβιβάστηκαν σε δύο καράβια, που μπάρκαραν λίγες μέρες αργότερα με προορισμό την Άκρα. Φθάνοντας στον προορισμό τους σκοτώθηκαν όλοι από τοξότες. Ο Νίκολαους όμως που είχε ξεμείνει πίσω στην Ιταλία και περιπλανιόταν με 1200 που τον ακολουθούσαν. Μερικοί έμειναν για πάντα εκεί βρίσκοντας καταφύγιο σε διάφορες οικογένειες, άλλοι πέθαναν. Οι υπόλοιποι τελικά αποφάσισαν να παν στη Ρώμη και να απευθυνθούν στον Πάπα Ιννοκέντιο Γ΄ για να τον παρακαλέσουν να τους απαλλάξει από τον όρκο των Σταυροφόρων που είχαν ορκιστεί. Ο Πάπας αντί να τους απαλλάξει εντελώς, τους έδωσε αναβολή μέχρι να ενηλικιωθούν. Το τάγμα των Γερμανών έφτασε στα τέλη Σεπτεμβρίου του 1212 θλιβερά αποδεκατισμένο μέχρι το Μπρίντιζι όπου και τερμάτισε. Κανένας από τους οπαδούς του Νίκολαους δεν έφτασε στον προορισμό του στους Άγιους Τόπους. Ακόμα και αυτοί που μπαρκάρισαν με πλοία και με προορισμό την Παλαιστίνη έπεσαν θύματα πειρατών και σκοτώθηκαν.
Η πορεία του γαλλικού τάγματος
Αρχηγός του γαλλικού τάγματος ήταν ο Στεφάν από το Κλουά-συρ-λε-Λουάρ. Εκεί ξεκίνησε το τάγμα 30.000 οπαδών την πορεία του, και πέρασε από την Ορλεάνη, τη Λυών και τη Μασσαλία. Τα παιδιά μπάρκαραν με επτά καράβια των δύο εμπόρων Ούγκο Φερέους και Βίλελμ ντε Ποσκέρ. Δύο από τα καράβια βούλιαξαν έξω από τη Σαρδηνία. Τα υπόλοιπα πέντε αντί να φτάσουν στην Ιερουσαλήμ βγήκαν στη βόρεια Αφρική και τα παιδάκια πουλήθηκαν σκλάβοι. Ένας χαλίφης μάλιστα αγόρασε τετρακόσια παιδάκια.
Επιτροπή Διερεύνησης Ατυχημάτων και Ασφάλειας Πτήσεων
Εξωτερικοί σύνδεσμοι
* Κατηγορία:Ελληνική αεροπορία Κατηγορία:Πολιτική αεροπορία Κατηγορία:Υπουργείο Υποδομών, Μεταφορών και Δικτύων (Ελλάδα)
Σταυροφορία των παιδιών
Ιστορικές πηγές
Λίγες ιστορικές πηγές υπάρχουν. Μερικοί ιστορικοί υποστηρίζουν, ότι ο γερμανικός μύθος του μαγεμένου αυλού προέρχεται από τη Σταυροφορία των παιδιών. Διαδραματίζεται στο μεσαιωνικό Χάμελιν και έχει για υπόθεση την αρπαγή όλων των παιδιών της πόλης από έναν ξένο που τα μάγεψε με τον ήχο της φλογέρας του και τον ακολούθησαν.
Σύμφωνα με τον Πέτερ Ρετς (Peter Raedts), καθηγητή μεσαιωνικής ιστορίας στο Πανεπιστήμιο Ράντμπουντ του Ναϊμέχεν, υπάρχουν περίπου 50 αναφορές από ιστορικές πηγές της εποχής της Σταυροφορίας των παιδιών. Τα κείμενα αυτά είναι πολύ ισχνά και είναι απλά λίγες προτάσεις, έως μισή σελίδα το καθένα. Σύμφωνα με τον Ρετς οι πηγές αυτές είναι τριών ειδών: Ο Ρετς θεωρεί αξιόπιστες μόνο 20 ιστορικές πηγές που συντάχθηκαν έως το 1250.
NB (αποσαφήνιση)
Η συντομογραφία λατινικών και ελληνικών χαρακτήρων NB ή Nb και νβ (στην αγγλική γλώσσα προφέρεται εν-μπι) μπορεί να αναφέρεται:
Μπέκετ (ταινία, 2021)
Το Μπέκετ (πρωτότυπος τίτλος: Beckett) είναι θρίλερ ταινία του 2021, σε σκηνοθεσία Φερντινάντο Τσίτο Φιλομαρίνο. Το σενάριο το έγραψε ο Κέβιν Α. Ράις. Στην ταινία πρωταγωνιστεί ο Τζον Ντέιβιντ Γουάσινγκτον. Συμπρωταγωνιστούν οι Μπόιντ Χόλμπρουκ, Βίκι Κριπς και Αλίσια Βικάντερ. Η πλοκή της ταινίας αφορά έναν Αμερικανό τουρίστα στην Ελλάδα, που εμπλέκεται άθελα του σε ένα εγκληματικό κύκλωμα.
Τα γυρίσματα ξεκίνησαν τον Απρίλιο του 2019, κυρίως στην Αθήνα. Η ταινία γυρίστηκε στην Ελλάδα και για πρώτη φορά προβλήθηκε στο 74ο Φεστιβάλ του Λουκάρνο, στις 4 Αυγούστου του 2021. Η ταινία γενικά απέσπασε μικτές κριτικές. Στις 13 Αυγούστου του ίδιου έτους, κυκλοφόρησε και στην πλατφόρμα του Netflix.
Εξωτερικοί σύνδεσμοι
Κατηγορία:Ταινίες του 2021 Κατηγορία:Αγγλόφωνες ταινίες Κατηγορία:Ελληνόφωνες ταινίες Κατηγορία:Αμερικανικές ταινίες Κατηγορία:Αμερικανικές θρίλερ ταινίες Κατηγορία:Ιταλικές ταινίες Κατηγορία:Ιταλικές θρίλερ ταινίες Κατηγορία:Ταινίες γυρισμένες στην Αθήνα Κατηγορία:Ταινίες γυρισμένες στην Ελλάδα